7. ΝΟΜΟΣ υπ’ αριθ. 4454 της 9/25 Φεβρ. 1965 (ΦΕΚ Α΄ 31) Περί κυρώσεως της Ελληνογιουγκοσλαυϊκής Συμφωνίας της 5ης Νοεμ. 1964 της αφορώσης εις ωρισμένα θέματα οδικής μεταφοράς. Άρθρον μόνον.-Κυρούται και αποκτά ισχύν Νόμου η υπογραφείσα εν Αθήναις την 5ην Νοεμ. 1964 Συμφωνία μεταξύ του Βασιλείου της Ελλάδος και της Ομοσπόνδου Σοσιαλιστικής Δημοκρατίας της Γιουγκοσλαυΐας, η αφορώσα εις ωρισμένα θέματα οδικής μεταφοράς, ης το κείμενον έπεται εν πρωτοτύπω εις την γαλλικήν και εν μεταφράσει εις την ελληνικήν. ΣΥΜΦΩΝΙΑ Μεταξύ του Βασιλείου της Ελλάδος και της Ομοσπόνδου Σοσιαλιστικής Δημοκρατίας της Γιουγκοσλαυΐας αφορώσα εις ωρισμένα θέματα οδικής μεταφοράς. Η Κυβέρνησις του Βασιλείου της Ελλάδος και η Κυβέρνησις της Ομοσπόνδου Σοσιαλιστικής Δημοκρατίας της Γιουγκοσλαυΐας συνεφώνησαν επί των ακολούθων διατάξεων: Άρθρ.1.-Η Ελληνική Κυβέρνησις αποδέχεται όπως παραχωρή ετησίως εις την Γιουγκοσλαυϊκήν Κυβέρνησιν 1250 αδείας, επιτρεπούσας την πραγματοποίησιν εκ της Ομοσπόνδου Σοσιαλιστικής Δημοκρατίας της Γιουγκοσλαυΐας προς την Γιουγκοσλαϋικήν Ελευθέραν Ζώνην Θεσσαλονίκης και τανάπαλιν, μεταφορών εμπορευμάτων εν διαμετακομίσει, δι’ οδικής γραμμής, απηλλαγμένων παντός δικαιώματος και τέλους. Η εν τη προηγουμένη παραγράφω προβλεπομένη μεταφορά θα εκτελήται δια του οδικού μεθοριακού σταθμού «Εύζωνοι» και μέσω της οδού ΕύζωνοιΠολύκαστρον-Νέα Χαλκηδών-Θεσσαλονίκη. Άρθρ.2.Εις αντάλλαγμα του παραχωρουμένου δικαιώματος δυνάμει του άρθρ. 1, η Γιουγκοσλαυϊκή Κυβέρνησις αποδέχεται να παραχωρή ετησίως εις την Ελληνικήν Κυβέρνησιν 300 αδείας, επιτρεπούσας την πραγματοποίησιν εξ Ελλάδος προς την Γιουγκοσλαυΐαν, ή πέραν ταύτης δια μέσου του Γιουγκοσλαυϊκού εδάφους και τανάπαλιν, μεταφορών εμπορευμάτων δι’ οδικής γραμμής, απηλλαγμένων παντός δικαιώματος και τέλους. Άρθρ.3.-Αι προβλεπόμεναι εν τοις άρθρ. 1 και 2 της παρούσης Συμφωνίας άδειαι χορηγούνται ανεξαρτήτως του αριθμού των αδειών οδικής μεταφοράς εμπορευμάτων, απηλλαγμένων παντός δικαιώματος και τέλους, αίτινες παρεχωρήθησαν δυνάμει της Ελληνογιουγκοσλαυϊκής Συμφωνίας της 18ης Ιουν. 1959 της αφορώσης εις τον διακανονισμόν της οδικής μεταφοράς. Άρθρ.4.-Αι εν άρθρ. 1 και 2 της παρούσης Συμφωνίας προβλεπόμεναι άδειαι θα παραδίδωνται κατά την διάρκειαν του μηνός Δεκεμβρίου εκάστου έτους δια το επόμενον έτος. Αι άδειαι αύται θα ισχύουν δι’ εν ταξείδιον μεταβάσεως μετ’ επιστροφής κατά το αστικόν έτος δι’ ο παρεχωρήθησαν. Άρθρ.5.-Τα επόμενα άρθρ. 16, 17, 18 παρ. 1, 19, 20, 22, 23, 24, 25, 26, 27, 28, 29, 30, 33β, 34, 35, 36, 37, 38, 39, 40, 41, 42, 44 παρ. 2, της Ελληνογιουγκοσλαυϊκής Συμφωνίας της 18ης Ιουν. 1959 αφορώσης τον διακανονισμόν της οδικής κυκλοφορίας, τα Παραρτήματα της Συμφωνίας ταύτης τα αναφερόμενα εις τα προμνησθέντα άρθρα, ως και τα πορίσματα, τα οποία είναι σύμφωνα προς τας διατάξεις της παρούσης Συμφωνίας, και τα οποία περιέχονται εις το πρωτόκολλον της 6ης Νοεμ. 1959 της Πρώτης συνόδου της μικτής Επιτροπής της προβλεπομένης υπό του άρθρ. 42 της προμνησθείσης Συμφωνίας της 18ης Ιουν. 1959, θα εφαρμόζωνται ωσαύτως επί των μεταφορών των πραγματοποιουμένων δυνάμει της παρούσης Συμφωνίας. Άρθρ.6.-Τα εμπορικά οδικά οχήματα, τα διασχίζοντα δυνάμει της παρούσης Συμφωνίας την κοινήν μεθόριον, θα επιτρέπωνται εκατέρωθεν συμφώνως προς τας διατάξεις των διεθνών τελωνειακών συμβάσεων, εις ας η Ελλάς και η Γιουγκοσλαυΐα είναι συμβαλλόμενα μέρη, ή συμφώνως προς αναλόγους και ισοδυνάμους διατάξεις, της αυτής φύσεως, της νομοθεσίας εκάστης των συμβαλλομένων χωρών. Αι προμνησθείσαι Διεθνείς Συμβάσεις είναι αι κάτωθι: Τελεωνειακή Σύμβασις περί προσωρινής εισαγωγής εμπορικών οδικών οχημάτων, υπογραφείσα εν Γενεύη την 18 Μαΐου 1956. Τελωνειακή Σύμβασις περί εμπορευματοκιβωτίων (CONTAINERS), υπογραφείσα εν Γενεύη την 18ην Μαΐου 1956. Τελωνειακή Σύμβασις περί της διεθνούς μεταφοράς εμπορευμάτων δια δελτίων Τ.Ι.Ρ. Άρθρ.7.-Η παρούσα Συμφωνία θέλει τεθή εν ισχύϊ όταν τα συμβαλλόμενα Μέρη θα γνωστοποιήσουν, δι’ ανταλλαγής επιστολών, ότι αύτη ενεκρίθη υπό των Κυβερνήσεών των. Εν τούτοις θα τεθή εν ισχύϊ προσωρινώς από της 1ης Δεκ. 1964. Άρθρ.8.-Η ισχύς της παρούσης Συμφωνίας ορίζεται δι’ εν έτος. Θα ανανεωθή αυτομάτως εκτός εάν εν εκ των συμβαλλομένων Μερών ήθελε καταγγείλη ταύτην τρεις μήνας προ της εκπνοής της ισχύος της. Εγένετο εν Αθήναις, την 5ην Νοεμ. 1964, εις δύο πρωτότυπα εις γαλλικήν γλώσσαν.  (Έπονται υπογραφαί) (Αντί της σελ. 387) Σελ. 387(α) Τεύχος 486-Σελ. 79 Διεθνείς Μεταφορές Επιβατών και Εμπορευμάτων 21.Θ.α.7 